Wilhelm Kalteysen

Wilhelm Kalteysen Aachenist (ka kujul Wilhem Kalteysen von Oche; sündinud u 1420, surnud pärast 1496) oli saksa maalikunstnik, kes tegutses Sileesias, eelkõige Wrocławis ja selle ümbruskonnas. Tema teosed on ühed paremad näited hilisgooti maalikunstist Poola aladel.

 Eluloolist 
Arvatavasti õppis ta maalikunstnikuks Aachenis, Kölnis ja Madalmaades. Ta võis töötada ka Nürnbergis, kus tutvus Tucheri altari meistri teostega. Sileesiasse saabus ta väljakujunenud meistrina. 1447. aastal maalis ta Wroclawi Püha Barbara kiriku jaoks Püha Barbara tiibaltari, mis tänapäeval asub Varssavis Rahvusmuuseumis. Aastail 1451–1453 maalis ta koos abilistega Nysa Püha Jakobi kiriku peaaltari, 1464.–1466. aastal kaunistas ta Kłodzko augustiinlaste kiriku oreli.

 Teosed 
 Püha Barbara tiibaltar, polüptühhon, tempera ja kullatis kuusepuust laual (säilinud on altari keskmine osa, tiivad on läinud kaduma)
 Nysa Püha Jakobi ja Püha Agnese kiriku polüptühhon
 1450. aastast pärinev Madonna interjööris
 1468. aastast pärinev kanoonik Wartenbergi triptühhonWilhelm Kalteysen. USEUM
Kalteysenile või tema töökojale on omistatud ka Wrocławi Barbara kiriku Veronika rättWilhelm Kalteysen. - KunstBeziehung ja Veronika rätt LegnicasWilhelm Kalteysen. - KunstBeziehung, triptühhon Gaći külas Wrocławi lähedal, "Maarja lapsega" Wrocławi klarisside kloostris, Jan Koti Toruńist epitaaf (hävinud), Drzeczkowo Leszczyński perekonna tellitud ex voto Maarja ja Debest Kaliszi lähedal pärinev Maarja lapsega.A. Patała. Foreign and Elusive. The activity of the workshops of Wilhelm Kaltesyen von Oche, Master of the Years 1486–1487, and Master of the Gościszowice Polyptych. - Migrations. Late Gothic Art in Silesia. Exhibition at the National Museum in Wrocław 2018. lk 35-55

 Viited 

 Välislingid 
 A. Patała. Foreign and Elusive. The activity of the workshops of Wilhelm Kaltesyen von Oche, Master of the Years 1486–1487, and Master of the Gościszowice Polyptych. - Migrations. Late Gothic Art in Silesia. Exhibition at the National Museum in Wrocław 2018. lk 35-55

Kategooria:Saksamaa maalikunstnikud
Kategooria:Poola maalikunstnikud
Kategooria:Sündinud 1420. aastatel